Dona'm les entitats que apareixen en el següent text:
Ernestina Corma de Centellas, coneguda també com a Ernestina Corma de Kussrow (Barcelona, 1896 — Buenos Aires, 1960) fou mestra i pedagoga, pianista, professora de música, sindicalista i activista política. Era filla d'Ignasi Corma Miralles –que fou director de La Veu de Catalunya fins a la seva mort, el 16 de desembre de 1910– i d'Antònia de Centellas Baleñà. I era la gran dels seus germans, Ignasi, Rosa, Mercè i Edelmira. Casada amb el periodista uruguaià Carlos Kussrow, tingué dos fills: Carles (1918) i Giocasta (1923), que sota els ensenyaments inicials de la seva mare aviat van revelar-se com uns pianistes altament precoços. La creixença dels nens quedà aviat només al seu càrrec i la seva formació pianística, becada per les institucions, es posà després en mans de Frank Marshall. Als onze anys, Ernestina Corma havia acabat els seus estudis de Solfeig i Teoria de la Música a la Escola Municipal. A començament de 1913 s'inscrigué a l'Escola Catalana d'Art Dramàtic dirigida per Adrià Gual, tot just acabada de crear. Començà a participar en les representacions teatrals que s'hi organitzaven i, així, feu la protagonista de l'obra de Paul Spaak, Kaatje –Caterina, en la traducció de F. Pujulà i Vallès;  la Marioneta a La vídua desitjada, de Goldoni, traduïda i adaptada per Ambrosi Carrión o el paper de la Petita, en l'estrena de Camins de la vida, de Josep Massó i Ventós. Un cop acabats els estudis de mestra, s'havia inscrit al curs Internacional que Maria Montessori feu a Barcelona entre els mesos de febrer i maig de 1916, a partir del qual s'adscrigué al mètode pedagògic Montessori i publicà l'àlbum de contes i jocs infantils Los niños en casa. El 1922 pronuncià una conferència a l'associació Acció Femenina –creada l'any anterior– sobre «L'educació integral de la dona». Als anys trenta participà com a mestra en els Cursos Complementaris i de Perfeccionament organitzats per l'Escola Catalana Mossèn Cinto, fent-se càrrec del curs d'Ensenyament Musical. Formà part de l'Escola Natura i participà en les colònies i festivals escolars que aquesta institució dugué a terme. Ben aviat s'interessà pel moviment pacifista femení, que s'havia promogut i dinamitzat entorn de la revista Feminal i alguns cercles femenins. EI juliol de 1916 pronuncià una conferencia sobre La dona, la cultura i la pau, en què lamentava la manca d'iniciatives i la passivitat de les dones d'Espanya davant del conflicte europeu. L'octubre del mateix any 1916, iniciat ja el seu interès polític, va prendre possessió com a vicepresidenta de la secció de Beneficència del Casal Autonomista del districte III, amb Josep Maria Ruscalleda com a president. El 20 d'abril de 1917 una fotografia la mostra com a l'única dona en el banquet que s'oferí al seu president al restaurant Refectorium.
Ernestina Corma de Centellas : persona, Ernestina Corma de Kussrow : persona, Barcelona : Entitat_Geopolítica, Buenos Aires : Entitat_Geopolítica, Ignasi Corma Miralles : persona, La Veu de Catalunya : mitjans_massius, Antònia de Centellas Baleñà : persona, Ignasi : persona, Rosa : persona, Mercè : persona, Edelmira : persona, Carlos Kussrow : persona, Carles : persona, Giocasta : persona, Frank Marshall : artista_o_autor, Ernestina Corma : persona, Adrià Gual : artista_o_autor, Paul Spaak : artista_o_autor, F. Pujulà i Vallès : persona, La vídua desitjada : cultura, Goldoni : artista_o_autor, Ambrosi Carrión : artista_o_autor, Petita : persona, Camins de la vida : cultura, Josep Massó i Ventós : artista_o_autor, Maria Montessori : persona, Los niños en casa : obra_escrita, Acció Femenina : organització, Escola Catalana Mossèn Cinto : educació, Escola Natura : educació, Escola Municipal : educació, Escola Catalana d'Art Dramàtic : educació, Kaatje –Caterina : cultura, la Marioneta : cultura, Feminal : mitjans_massius, Espanya : Entitat_Geopolítica, Casal Autonomista del districte III : organització, Refectorium : restaurant, Josep Maria Ruscalleda : persona